Blandine Le Callet

Blandine Le Callet, Blandine Cuny-Le Callet izenaz ere ezaguna, (Frantzia, 1969ko urriaren 19a) frantziar idazle, eleberrigile, saiogile eta komiki gidoilaria da. Hainbat literatur sari irabazi ditu bere eleberriengatik.

 Biografia 
Blandine Le Callet-ek Fontenay-Saint-Cloud-eko Goi Mailako Eskola Normalean ikasi zuen. Gaur egun, letra klasikoen irakasle agregazioduna da Paris-Este-Créteil Unibertsitatean, eta bertan latina eta Antzinaroko kultura irakasten ditu. Aro horretako munstrokeriaren nozioa literaturan eta filosofian ikertzen jarraitzen du.

2006an bere lehen eleberria argitaratu zuen, Une pièce montée. Liburua bederatzi pertsonaiaren begiraden bitartez eginiko ezkontza egun baten kontakizuna da. Eleberriaren 300.000 ale saldu ziren, eta sari ugari lortu zituen: 2006ko Edme-de-La-Rochefoucauld saria, Lehen lanaren sailean; 2007ko René-Fallet saria, Lehen eleberriaren sailean; eta Sakelako liburuaren irakurleen saria.. 2010ean, Denys Granier - Deferre zuzendariak liburuaren egokitzapen librea egin zuen zinerako Pièce Montée izenburuko filmean. 

Bere bigarren eleberria, La Ballade de Lila K (Stock, 2010), distopia bat da. Lila K., istorioaren narratzaile eta protagonista, umetan amarengandik banatu zuten emakume gaztea da, gaur egun amaren bila dabilena.  Liburuak oso harrera ona izan zuen irakurleen eta kritikaren aldetik. Hari esker, Le Calletek, 2012an, Poltsikoko liburuaren irakurleen saria jaso zuen.

2013an, Blandine Le Calletek Dix rêves de pierre argitaratu zuen Stock argitaletxean, benetako epitafioetatik abiatuta hamar pertsonaiaren azken uneak irudikatzen dituen beste hainbeste narrazio laburren bilduma.

Le Calletek, 2013tik 2019ra, Nancy Peña komikigileak ilustraturiko Médée komiki saileko lau liburuen gidoiak idatzi zituen Garai berean, Seneka filosofoaren tragediak itzultzen ere aritu zen. 2015ean, Médée argitaratu zen (Gallimard, Folio Theatre bilduma), eta 2022an, proiektua amaituta, Sénèque, Tragédies complètes argitaratu zen argitaletxe bereko Folio classique bilduman.

2018an, Le Monde antique de Harry Potter (Stock edizioak) argitaratu zuen, J. K. Rowling idazlearen Harry Potter sagan agertzen diren antzinate greko-erromatarraren erreferentziei buruzko entziklopedia ilustratua.

 Obra 

 Eleberriak eta narrazio laburrak 

 Une pièce montée, éditions Stock, 2006  ; Le Livre de poche, 2007 
 La Ballade de Lila K, éditions Stock, 2010  ; Le Livre de poche, 2012 
 Dix rêves de pierre (recueil de nouvelles), éditions Stock, 2013  ; Le Livre de poche, 2014 
 Savoir-vivre (antzerkia), La Vie : Modes d’Emploi, neuf pièces courtes liburu kolektiboan, Paris, Éditions de l’avant-scène théâtre, Les Quatre-Vents bilduma, 2013ko abendua

 Beste batzuk 

 Rome et ses monstres (saiakera), éditions Jérôme Millon, « Horos » bilduma, 2005 
 Le Monde antique de Harry Potter (saiakera), éditions Stock, 2018 

 Itzulpenak 

 Senekaren Médée, Gallimard, « Folio Théâtre » bilduma, 2014 
 Senekaren Œdipe, Gallimard, « Folio Théâtre » bilduma, 2018 
 Tragédies complètes de Sénèque, Gallimard, « Folio Classique » bilduma, 2022 (ISBN 9782072840036)

 Komiki gidoiak 

 Médée, 1. liburukia : L'Ombre d'Hécate (Nancy Peña-ren marrazkiak), Casterman, 2013 
 Médée, 2. liburukia : Le Couteau dans la plaie (Nancy Peña-ren marrazkiak), Casterman, 2015 
 Médée, 3. liburukia : L'Épouse barbare (Nancy Peña-ren marrazkiak), Casterman, 2016 
 Médée, 4. liburukia : La Chair et le Sang (Nancy Peña-ren marrazkiak), Casterman, 2019 

 Sariak 

 2006 - Prix Edmée-de-La-Rochefoucauld Lehen lanarean sailean - Une pièce montée
 2007 - Prix René-Fallet Lehen eleberria sailean - Une pièce montée
 2009 - Prix Euregio - Une pièce montée
 2007 - Prix des Lecteurs du Livre de poche - Une pièce montée
 2011 - Prix Sony du livre numérique - La Ballade de Lila K.
 2011 - Prix Vivre-livre Val d’Isère - La Ballade de Lila K
 2011 - Prix Culture et Bibliothèques pour tous - La Ballade de Lila K
 2011 - Prix littéraire des lycéens et apprentis de Bourgogne - La Ballade de Lila K
 2011 - Prix des lecteurs des Écrivains du Sud - La Ballade de Lila K
 2011 - Prix des lecteurs de la ville de Brive - La Ballade de Lila K
 2012 - Prix des Lycéens-apprentis de Rhône-Alpes - La Ballade de Lila K
 2012 - Prix des Lecteurs du Livre de poche - La Ballade de Lila K
 2012 - Prix des lectrices Terrafemina - La Ballade de Lila K
 2015 - Prix des Incorrigibles - La Ballade de Lila K

 Zinemarako egokitzapena 

 2010 : Pièce montée, Denys Granier-Deferre zuzendariaren filma, Blandine Le Calleten 2006ko Une pièce montée eleberriaren egokitzapena

 Erreferentziak 

 Kanpo estekak 

 Les Archives du spectacle
 Radio France
 BD Gest
 NooSFere
 IMDb
 Babelio
 Medea, de Blandine Le Callet & Nancy Peña, YouTubekoko El Muro Comic kanalean

Kategoria:Frantziako emakumeak
Kategoria:XXI. mendeko emakume idazleak
Kategoria:XXI. mendeko Frantziako idazleak
Kategoria:Frantsesezko idazleak
Kategoria:Emakume ikertzaileak
Kategoria:Frantziako irakasleak
Kategoria:Emakume irakasleak